AMA โชว์กำไรไตรมาส 1/62 โตทะลักเกือบ 3 เท่าตัว แตะ 12 ลบ. รับรายได้พุ่ง-หนี้สินลด
AMA โชว์กำไรไตรมาส 1/62 โตทะลักเกือบ 3 เท่าตัว แตะ 12 ลบ. จากปีก่อนกำไร 3.29 ลบ. รับรายได้พุ่ง-หนี้สินลด 
7 พ.ค. 2562

บริษัท อาม่า มารีน จำกัด (มหาชน) หรือ AMA รายงานผลการดำเนินงานงวดไตรมาส 1/62 (รวมบริษัทย่อย) สิ้นสุดวันที่ 31 มี.ค. 62 มีกำไรสุทธิดังนี้

โดยผลการดำเนินงานในไตรมาสดังกล่าว มีผลกำไรเพิ่มขึ้น เนื่องจากบริษัทและบริษัทย่อยมีรายได้จากการให้บริการขนส่งสินค้า จำนวน 426.66 ล้านบาท เพิ่มขึ้น 42.21 ล้านบาท หรือ 10.98% จากช่วงเดียวกันของปีก่อนหน้า แต่ลดลง 71.27 ล้านบาท หรือ 14.31% จากไตรมาสก่อนหน้า โดยสัดส่วนรายได้จากการให้บริการขนส่งสินค้าทางเรือของบริษัท และการให้บริการขนส่งสินค้าทางรถของบริษัทย่อย คิดเป็น 66.98% และ 33.02% ตามลำดับ
อีกทั้งรายได้จากการขนส่งสินค้าทางเรือเพิ่มขึ้น จำนวน 12.43 ล้านบาท หรือ 4.55% จากช่วงเดียวกันของปีก่อนหน้า ส่วนหนึ่งเนื่องจากอัตราค่าระวางเรือเฉลี่ยในไตรมาสนี้สูงกว่าช่วงเดียวกันของปีก่อนหน้า ทั้งนี้ ในไตรมาส 1/62 บริษัทมีอัตราการใช้งานกองเรือเฉลี่ย (fleet utilization) 97.08% ใกล้เคียงกับไตรมาส 1/61 ที่ 99.11%
สำหรับการขนส่งสินค้าทางรถ บริษัทย่อยมีรายได้เพิ่มขึ้น 29.78 ล้านบาท หรือ 26.80% จากช่วงเดียวกันของปีก่อนหน้า และเพิ่มขึ้น 4.59 ล้านบาท หรือ 3.37% จากไตรมาสก่อนหน้า รายได้ที่เพิ่มขึ้น เกิดจากการบริหารจัดการกองรถบรรทุกได้เต็มประสิทธิภาพ โดยมีปริมาณการใช้กองรถเฉลี่ยในไตรมาส 1/62 ที่ 151 คัน
ขณะที่บริษัทและบริษัทย่อยมีหนี้สิน จำนวน 1,550.03 ล้านบาท ลดลง 62.74 ล้านบาท หรือ 3.89% จากสิ้นปีก่อนหน้า สาเหตุหลักเนื่องจากบริษัทชำระคืนหนี้ที่ครบกำหนดตามสัญญาเงินกู้ยืมเงินระยะยาวจากสถาบันการเงินสำหรับการซื้อเรือบรรทุกน้ำมัน และบริษัทย่อยชำระคืนหนี้จากสัญญาเช่าซื้อรถบรรทุกน้ำมัน